stanford-oval/wikipedia huggingface dataset:
Yhteinen kriisinratkaisuneuvosto

| Yhteinen kriisinratkaisuneuvosto > SRB |
| --- | --- |

 Neuvoston pääkonttori Brysselissä.
Perustettu:  2015
Tyyppi:  Erillisvirasto
Toimivalta:  Euroopan unioni
Sijainti:  Bryssel, Belgia
Johtaja:  Dominique Laboureix
Työntekijöitä:  400
Aiheesta muualla
Sivusto
Yhteinen kriisinratkaisuneuvosto (engl. Single Resolution Board, SRB) on vuonna 2015 perustettu, Belgian Brysselissä toimiva Euroopan unionin erillisvirasto. Yhteinen kriisinratkaisuneuvosto voi toimia esimerkiksi pankkikriiseissä. Se varmistaa, että ongelmapankkien kriisitilanteen ratkaisu sujuu hallitusti ja että ratkaisun vaikutukset reaalitalouteen sekä Euroopan pankkiunioniin osallistuvien EU-maiden ja muiden maiden julkiseen talouteen ovat mahdollisimman pieniä. Viraston ollessa yhä käynnistymisvaiheessa tavoitteena oli, että palvelukseen olisi palkattu vuoteen 2017 mennessä alle 300 ihmistä.
Virasto oli uutisissa esimerkiksi kesäkuussa 2017, kun Euroopan keskuspankki (EKP) ja kriisinratkaisuneuvosto puuttuivat euroalueen pankin ongelmiin määräämällä, että vaikeuksissa ollut espanjalaispankki Banco Popular tuli myydä kilpailevalle Santander-pankkiryhmälle nimellisellä yhden euron kauppasummalla.
Virastoa on johtanut sen alusta saakka saksalainen tohtori Elke König, jolle hyväksyttiin viiden vuoden jatkokausi joulukuussa 2017.
Aiheesta muualla

Rahoitusvakausvirasto: Yhteinen kriisinratkaisumekanismi (Arkistoitu – Internet Archive) (rvv.fi)
EU regulatory round-up for 2017 and 2018 Michael Imeson (11.1.2018) (englanniksi) (wolterskluwerfs.com)
Re-election of Elke König: Single Resolution Board must no longer use kid gloves on the riskiest banks in Europe (4.12.2017) (Arkistoitu – Internet Archive) (englanniksi) (sven-giegold.de)
Interview with Elke König, Chair of the Single Resolution Board (23.5.2015; video, kesto 3 min 26 s) (englanniksi) (youtube.com)
Youssuf Mulumbu

| 0 | 1 | 2 |
| --- | --- | --- |

Henkilötiedot
Syntymäaika: 25. tammikuuta 1987 (ikä 37)
Syntymäpaikka: Kinshasa, Zaire, Kongon demokraattinen tasavalta
Pelipaikka: keskikenttäpelaaja
Pituus: 177 senttimetriä
Seura
Seura: Norwich City
Junioriseurat
2004–2006:  Paris Saint-Germain
Seurat
| Vuodet | Seura | O (M) |
| 2006–2009  2007–2008 2009 2009–2015 2015– |  Paris Saint-Germain →Amiens SC(laina) →WBA(laina)   WBA   Norwich City | 13(0)  23(1) 6(0) 191(15) 0(0) |
Maajoukkue
| 2008– |  Kongon tasavalta | 26 (1) |
 Seurajoukkueuran tilastot kattavat vain kansalliset sarjat, päivitetty 1. heinäkuuta 2015.  Maajoukkueuran tilastot päivitetty 1. heinäkuuta 2015.
Youssuf Mulumbu (s. 25. tammikuuta 1987 Kinshasa, Zaire, Kongon demokraattinen tasavalta) on kongolainen jalkapalloilija, pelipaikaltaan keskikenttäpelaaja. Hän edustaa Englannin valioliigassa pelaavaa Norwich Citya.
Ura

Mulumbu pelasi juniorina ranskalaisessa Paris Saint-Germainissa vuodesta 2004. Hän nousi seuran edustusjoukkueeseen vuonna 2006 ja pelasi seurassa 13 ottelua Ligue 1:ssä. Hän pelasi myös lainalla Amiens SC:ssä 23 ottelua vuosina 2007–2008.
Mulumbu siirtyi ranskalaisen median mukaan Englannin valioliigassa pelaavaan West Bromwich Albioniin tammikuun 2009 siirtorajan aikana. Helmikuussa lainasopimus varmistui. Siirto muuttui myöhemmin pysyväksi ja Albion tippui Mestaruussarjaan. Hän teki ensimmäisen maalinsa seuralle elokuussa 2009 Ipswich Townia vastaan. Kaudeksi 2010–2011 seura nousi takaisin Valioliigaan.
Mulumbu kirjoitti sopimuksen Norwich Cityn kanssa heinäkuussa 2015 kun hänen sopimuksensa West Bromwichin kanssa umpeutui.
Mulumbu edusti Ranskan nuorisomaajoukkueita. Vuodesta 2008 hän kuitenkin on päättänyt edustavansa Kongon demokraattisen tasavallan A-maajoukkuetta. Hän debytoi Kongon paidassa maaliskuussa 2008 Algeriaa vastaan.
Ylänkömonninen

| Ylänkömonninen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Panssarimonnit Callichtyidae
Alaheimo::  Monniset Corydoradinae
Suku::  Monniset Corydoras
Laji::  weitzmani
Kaksiosainen nimi
 Corydoras weitzmani  (Nijssen, 1971) 
Katso myös
   Ylänkömonninen Wikispeciesissä  
Infobox OKNimi-testi OKIUCN-testi OK: 
Ylänkömonninen (Corydoras weitzmani) on panssarimonnien heimoon ja monnisten sukuun kuuluva kalalaji. Lajia tavataan ainoastaan Perussa, jossa se elää luonnonvaraisena. Lajin kuvasi tieteelle ensimmäisen kerran Han Nijssen vuonna 1971.
Koko ja ulkonäkö

Ylänkömonninen kasvaa yleensä noin 5–6 senttimetrin mittaiseksi. Se on väriltään ruskea. Ylänkömonnisen kyljissä on kolme mustaa juovaa. Evät ovat harmahtavat.
Levinneisyys ja elinympäristö

Ylänkömonnisen luonnolliset elinympäristöt ovat Perussa. Laji on yleinen kaikkialla maassa. Ylänkömonninen on Kansainvälisen luonnonsuojeluliiton (IUCN) mukaan elinvoimainen laji.
Yhdystie 1130

Kuva sillalta Mankin ja Kauklahden väliltä.
Yhdystie 1130 on Espoon Kivenlahdesta Lohjan Virkkalaan johtava Suomen tieverkon osuus.
Tie levennetään lähivuosinamilloin? nelikaistaiseksi, kaksiajorataiseksi tieksi Kehä III:n ja Länsiväylän välillä noin kahdeksan kilometrin matkalla[lähde? ]. Tämä osuus on nimeltään Kauklahdenväylä. Kehä III:lta eteenpäin tie on ensin nimeltään Lapinkyläntie ja sitten Evitskogintie. Siuntion kirkonkylältä Virkkalaan tieosuus on nimeltään Lappersintie, jonka varrella sijaitsee Lappersin kylä.
Tiellä on eräs historiallinen merkitys, sillä Porkkalan vuokraamisen takia kantatie 51 linjattiin kulkemaan vuokra-alueen pohjoispuolitse Kivenlahdesta Kauklahden, Lapinkylän ja Siuntion kirkonkylän kautta Virkkalaan. Nykyisin tie on yhdystietä 1130.
Liittymät Kivenlahdesta Virkkalaan
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
 :   Kauklahdenväylä (1+1)
|  |  |  |  |    Länsiväylä Kivenlahdentie Vanha Jorvaksentie | Hanko Helsinki;   alkaa |
|  |   |  |  | Hansatie |  |
|  |  |  |  |     Kehä III     Kehä III | Kehä III länteen Kehä III itään |
|  |   |  |  | Mankintie |  |
 :   Lapinkyläntie (1+1)
|  |   |  |  |   Kuninkaankartanontie |  |
|  |  |  |  Espoon ja Kirkkonummen kunnanraja |  |  |
|  |   |  |  | Österbyntie |  |
|  |   |  |  |   Evitskogintie   Lapinkyläntie |   kääntyy |
 :   Evitskogintie (1+1)
|  |   |  |  | Sjökullantie |  |
|  |   |  |  | Juusjärventie |  |
|  |   |  |  | Kylmäläntie |  |
|  |  |  |  Kirkkonummen ja Siuntion kunnanraja |  |  |
|  |   |  |  | Karskogintie |  |
|  |   |  |  | Annilantie |  |
|  |   |  |  |   Sutilantie |  |
|  |   |  |  |   Siuntiontie |  |
 :   Lappersintie (1+1)
|  |   |  |  |   Nimismiehenmäki |  |
|  |   |  |  |   Kirkkotie |  |
|  |   |  |  | Flytintie |  |
|  |   |  |  | Bäcksintie |  |
|  |  |  |  Siuntion ja Lohjan kunnanraja |  |  |
|  |  |  |  |   Hankoniementie     Hankoniementie   Inkoontie | Hanko Hyvinkää, Helsinki, Turku;   päättyy |
Édouard Baer

Édouard Baer Cabourgin filmifestivaaleilla vuonna 2018.
Édouard Baer (s. 1. joulukuuta 1966 Pariisi) on ranskalainen näyttelijä, ohjaaja, käsikirjoittaja, elokuvatuottaja ja radioesiintyjä.
Baer on ollut César-palkintoehdokkaana miespää- ja sivuosista.
Youssoupha

| Youssoupha |
| --- | --- |

Henkilötiedot
Ammatti:  muusikko
Muusikko
Laulukielet:  ranska
Tyylilajit:  rap
  [ Muokkaa Wikidatassa ] [ ohje ]  
Youssoupha on ranskalainen räppäri. Hänen isänsä oli Afrikan merkittävimpiin muusikoihin lukeutuva Tabu Ley Rochereau. Youssoupha julkaisi sooloalbuminsa, À chaque frère, maaliskuussa 2007.
Aiheesta muualla

Viralliset kotisivut
Amfipolis

| Amfipolis> Ἀμφίπολις |
| --- | --- |
 Amfipoliin arkeologista aluetta.
Sijainti
 Amfipolis
Koordinaatit:  40°49′13″N, 23°50′51″E
Valtio:  Kreikka
Paikkakunta:  Amfípoli, Sérres, Keski-Makedonia
Historia
Tyyppi:  kaupunki
Ajanjakso:  n. 437 eaa.–800-luku jaa.
Kulttuuri:  antiikki
Alue:  Bisaltia
Aiheesta muualla
  Amfipolis Commonsissa 
Infobox OKNimi-testi OK: 
Amfipolis (m.kreik. Ἀμφίπολις, lat. Amphipolis) oli antiikin aikainen kaupunki ja kaupunkivaltio (polis) Strymon-joen suun yläpuolella Bisaltiassa. Sen arkeologinen alue sijaitsee Amfípolin kunnassa noin 400 metriä etelään nykyisestä Amfípolin kylästä.
Maantiede

Amfipolis sijaitsi Strymon-joen (nyk. Strymónas eli Struma) itärannalla noin 25 stadioninmittaa eli noin neljä kilometriä pohjoiseen sen suusta. Kaupunki oli rakennettu Pangaion-vuoren (nyk. Pangaío) lounaisrinteeseen noin 154 metrin korkeuteen merenpinnasta kohtaan, jossa joki tekee mutkan länteen ennen laskemistaan mereen. Paikan alkuperäinen nimitys oli Ennea Hodoi (Ἐννέα ὁδοί), ”Yhdeksän tietä”, koska siellä oli vanhastaan joen ylittänyt silta, jonka luo johti useita teitä. Kaupungin nimi Amfipolis perustui joen lähes koko ”kaupungin ympäri” (amfi polis) tekemään mutkaan. Kaupungin sijainti oli strateginen, sillä se hallitsi luonnollista reittiä Traakiasta ja Strymoninlahdelta (nyk. Strymonikóslahti) Makedonian tasangoille. Seutu oli alun perin traakialaisten edonien (Ēdōnoi) aluetta. Joen suussa sijaitsi Eionin kaupunki. Pangaion-vuorelta kaivettiin kultaa ja hopeaa. Alueella oli myös paljon puuta laivanrakennukseen.
Historia > Arkaaiselta klassiselle kaudelle

Amfipolis oli alun perin Ateenan siirtokunta. Miletoslaiset yrittivät perustaa paikalle siirtokunnan jo arkaaisen kauden lopulla vuonna 497 eaa. tyranni Histiaioksen johdolla, mutta edonit ajoivat nämä pois. Ateenalaiset yrittivät siirtokunnan perustamista ensimmäisen kerran vuonna 465 eaa. 10 000 miehellä, mutta myös tämä yritys epäonnistui. Siirtokunnan perustaminen onnistui lopulta Agnonin Nikiaan pojan johdolla vuonna 437 eaa. Siirtokunnan perustamisessa käytettiin tukikohtana persialaisten vanhaa linnoitusta Eionissa joen suussa. Se oli ollut ateenalaisten kauppa-asemana (emporion) jo vuodesta 476 eaa.
Amfipolis kukoisti Pangaion-vuoren kullan ansiosta, ja ateenalaiset vaikuttavat pitäneen kaupunkia eräänlaisena kruununjalokivenään. Sparta valtasi kaupungin peloponnesolaissodan aikaan vuonna 424 eaa. Brasidaan johdolla. Paremmin historioitsijana tunnetun Thukydideen johtama takaisinvaltausyritys epäonnistui. Ateena yritti valtausta uudelleen Kleonin johdolla vuonna 422 eaa., mikä johti Amfipoliin taisteluun. Sparta sai pidettyä Amfipoliin myös tässä taistelussa, mutta sekä Brasidas että Kleon kuolivat. Ateena sai pidettyä Eionin. Brasidas haudattiin kaupunkiin ja häntä kunnioitettiin heeroksena ja kaupungin perustajana, ja hänen kunniakseen perustettiin vuotuinen juhla.
Nikiaan rauhassa vuonna 421 eaa. Amfipolis olisi periaatteessa pitänyt palauttaa Ateenalle, mutta sen asukkaat vastustivat tätä. Eräänä syynä Amfipoliin nopeaan etääntymiseen emäkaupungista Ateenasta oli todennäköisesti se, että vain pieni osa sen asukkaista oli Ateenasta tulleita asuttajia. Ateenalaiset yrittivät kaupungin takaisinvaltausta vuonna 360 eaa. Timotheoksen johdolla, mutta amfipolislaiset torjuivat yrityksen liitossa Olynthoksen kanssa. Vuonna 357 eaa. kaupungin valtasi kuitenkin Makedonia Filippos II:n johdolla. Aleksanteri Suuren sotaretkellä itään vuonna 334 eaa. kaupunki toimi laivastotukikohtana. Amfipoliista olivat kotoisin tai siellä asuivat Aleksanterin sotapäälliköt Androsthenes, Erigyios, Laomedon ja Nearkhos.
Historia > Hellenistiseltä roomalaiselle kaudelle

Hellenistisellä kaudella Amfipolis säilyi Makedonian merkittävänä keskuksena ja linnoituksena alueella. Se toimi jopa yhtenä Makedonian kuninkaallisten asuinpaikoista. Aleksanterin kuoleman jälkeen hänen vaimonsa Roksane asettui Amfipoliin, ja vuonna 179 eaa. Filippos V kuoli kaupungissa. Amfipoliissa lyötiin makedonialaista kultarahaa. Kaupungin pääjumaluus oli Artemis Tauropolos tai Artemis Brauronia. Aiemmin mainittujen sotapäälliköiden lisäksi kaupungin tunnettuihin asukkaisiin kuuluu muun muassa grammaatikko Zoilos.
Roomalaiset valtasivat Amfipoliin Pydnan taistelun jälkeen vuonna 168 eaa. Aemilius Paulluksen johdolla. Tämän jälkeen kaupungissa pidettiin roomalaisten ja kymmenen kreikkalaisen kaupunkivaltion kokous, jossa Makedonia jaettiin neljään osaan. Amfipoliista tuli ensimmäisen osan pääkaupunki. Kaupunki kukoisti edelleen tästä alkaneella roomalaisella kaudella, ja Via Egnatia rakennettiin kulkemaan kaupungin läpi. Vuonna 42 eaa. kaupunki oli toisen triumviraatin tukikohta ennen Filippoin taistelua. Kiitokseksi kaupunki sai vapaakaupungin (civitas libera) oikeudet.
Kristinusko tuli kaupunkiin viimeistään noin 50 jaa. apostoli Paavalin käytyä kaupungissa matkalla Filippoista Thessalonikeen.
Historia > Myöhempi historia ja kaivaukset

Bysanttilaisella kaudella Amfipoliin alue tunnettiin nimellä Popolia, ja alueelle rakennettiin useita kirkkoja. Kaupungin säilymistä auttoi sijainti Konstantinopolista länteen kulkeneella keskeisellä reitillä. Kaupunki hylättiin oletettavasti 800-luvulla jaa. slaavien kansainvaellusten aikaan. Pääosa seudun väestöstä siirtyi tämän jälkeen joen suistoon, johon kehittyi Khrysopoliin kaupunki. Amfipoliin paikalle jäi nimellä Marmarion tunnettu pieni asutus.
Amfipoliin arkeologiset kaivaukset alkoivat vuonna 1956. Niitä ovat suorittaneet kreikkalaiset arkeologit.
Rakennukset ja löydökset

Amfipolis oli ympäröity muureilla, joiden kokonaispituus oli noin seitsemän kilometriä. Kaupungin itälaidalla sijainneella akropoliilla oli omat, noin kahden kilometrin pituiset muurit. Kaupungista on kaivettu hellenistisen ja roomalaisen kauden rakennuksia ja rakennelmia, mukaan lukien roomalaisaikainen stoa, sekä bysanttilaisaikaisia basilikakirkkoja. Muurien ulkopuolelta on löydetty kahden pyhäkön jäänteet sekä suuri määrä hautoja. Klassisen kauden kaupunki, mukaan lukien sen agora ja temppelit, ovat pääosin kaivamatta.
Arkeologisen alueen löydöksiä esittelee sen yhteydessä toimiva Amfípolin arkeologinen museo.
Rakennukset ja löydökset > Kaupunki

Amfipoliissa tiedetään olleen temppelit tai muut pyhäköt Herakleelle, Dioskuureille, Athenelle, Kleiolle, Kybelelle ja egyptiläisille jumalille. Aleksanteri Suuren tiedetään suunnitelleen suuren Artemis Tauropolokselle omistetun temppelin rakentamista kaupunkiin, mutta suunnitelma ei koskaan toteutunut.
Kaupungin suuri stoa eli pylväshalli rakennettiin roomalaisella tai varhaiskristillisellä kaudella. Sen pituus oli noin 53,5 metriä, ja siinä käytettiin varhaisempien rakennusten doorilaisia ja joonialaisia pylväitä. Kaupungissa oli myös muun muassa 300-luvulla eaa. rakennettu gymnasion sekä roomalaisaikainen akvedukti. Hellenistisen ja roomalaisen ajan kaupungista on kaivettu yksityistaloja. Erään talon mosaiikkilattia esitti Europen ryöstöä. Kaupunginmuuria on säilynyt useissa kohdissa. Varhaiskristillisiä basilikakirkkoja on löydetty neljä kappaletta. Kahta niistä on kaivettu laajemmin, ja niissä on hienot mosaiikkilattiat, jotka esittävät muun muassa geometrisia aiheita, kasveja ja eläimiä.
Rakennukset ja löydökset > Haudat ja hautamuistomerkit

Amfipoliin leijona
Amfipoliin tunnetuimpiin muinaisjäännöksiin kuuluu viisimetrinen Amfipoliin leijonapatsas, joka löydettiin Strymon-joen länsipenkalta Balkanin sotien aikaan vuonna 1912. Patsas oli osa suurta hautamuistomerkkiä, todennäköisesti Aleksanteri Suuren laivastonkomentaja Laomedonin hautaa, ja on ajoitettu 300-luvun eaa. lopulle. Patsas kunnostettiin ja pystytettiin uudelleen nykyisen Amfípolin kylän lähelle vuonna 1936.
Kastán hauta
Kastán haudaksi kutsuttu suurikokoinen tumulus-hauta löydettiin vuonna 2012 ja sen kaivaukset alkoivat laajemmin vuonna 2014. Se on ajoitettu noin vuosiin 325–300 eaa., ja sitä on arveltu Makedonian kuninkaallisen suvun tai jonkun merkittävän sotapäällikön haudaksi. Hautaan haudattujen henkilöys on kuitenkin ainakin toistaiseksi arvoitus. Hautakummun halkaisija on noin 160 metriä ja siinä on sisällä ainakin kolme kammiota, ja siihen on haudattu ainakin viisi eri henkilöä. Vuonna 2015 esitetyn teorian mukaan kyseessä olisi alun perin ollut Hefaistionin hauta.
Muut haudat
Kaupungin pohjoispuolelta on löydetty suuri hellenistisen kauden hautausmaa, josta on tunnistettu noin 440 erityyppistä hautaa. Haudoista on löydetty muun muassa terrakottafiguriineja, keramiikkaa ja kultakoruja. Niin sanotuissa makedonialaistyyppisissä haudoissa on yleensä useita kammioita, joista varsinaisessa hautakammiossa on hautavuoteet vainajille. Tällaiset haudat on usein koristeltu maalauksin.
Aiheesta muualla

Kuvia tai muita tiedostoja aiheesta Amfipolis Wikimedia Commonsissa
Amfipoliin lyömä tetradrakhma, n. 364–363 eaa.
Amfipoliin leijona.
Kaavakuva Amfipoliista.
Näkymä Amfipoliin akropoliilta etelään. Etualalla gymnasionin rauniot, taustalla Strymon-joen suisto.
Kastán hautakumpu.
Ylänkömyyrät

| Ylänkömyyrät |
| --- | --- |
 Himalajanmyyrä (Alticola stoliczkanus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Hiirimäiset jyrsijät Myomorpha
Yläheimo::  Muroidea
Heimo::  Myyrät Cricetidae
Alaheimo::  Varsinaiset myyrät Arvicolinae
Suku::  Ylänkömyyrät Alticola  Blanford, 1881
Katso myös
   Ylänkömyyrät Wikispeciesissä   Ylänkömyyrät Commonsissa 
Infobox OKNimi-testi OK: 
Ylänkömyyrät (Alticola) on myyrien heimoon kuuluva jyrsijäsuku.
Lajit

Alticola albicauda
Alticola argentatus
Alticola barakshin
Alticola montosa
Alticola roylei
Alticola semicanus
Himalajanmyyrä (Alticola stoliczkanus)
Alticola tuvinicus
Alticola lemminus
Ylänkömyyrä (Alticola macrotis)
Alticola olchonensis
Alticola strelzowi
Aiheesta muualla

Laji.fi: Ylänkömyyrät (Alticola)
ITIS: Alticola (englanniksi)
University of Michigan, Animal Diversity Web (ADW): Alticola, high mountain voles (englanniksi)
Ylösnousemus (Remes)

| Ylösnousemus |
| --- | --- |

Kirjailija:  Ilkka Remes
Kieli:  suomi
Genre:  jännitys
Kustantaja:  WSOY
Julkaistu:  2012
Ulkoasu:  kovakantinen
Sivumäärä:  482
ISBN:  978-951-0-39388-8
Löydä lisää kirjojaKirjallisuuden teemasivulta
Ylösnousemus on Ilkka Remeksen kirjoittama jännitysromaani, jonka WSOY on julkaissut vuonna 2012.
Juoni

Vuonna 1987 Rauma-Repola rakentaa kaksi Mir-sukellusalusta Neuvostoliittoon. CIA painostaa lopettamaan lupaavan bisneksen. Nyt tutkija Salla Määtän tytär Taru katoaa. Pian Salla saa tietää sukellusveneiden rakentamiseen osallistuneen aviomiehensä Harrin olevan elossa, vaikka tätä on luultu kuolleeksi jo vuosien ajan.
Édouard Candeveau

| Mitalit | Mitalit | Mitalit |  |
| --- | --- | --- | --- |
|  Édouard Candeveau Amsterdamin olympialaisissa vuonna 1928. |  Édouard Candeveau Amsterdamin olympialaisissa vuonna 1928. |  Édouard Candeveau Amsterdamin olympialaisissa vuonna 1928. |  |
Miesten soutu
|  Olympialaiset  |  Olympialaiset  |  Olympialaiset  |  |
Maa:   Sveitsi
|  Kultaa | Pariisi 1924 | perämiehellinen kaksikko |  |
|  Pronssia | Antwerpen 1920 | perämiehellinen kaksikko |  |
Édouard Candeveau (11. helmikuuta 1898 – marraskuu 1989) oli sveitsiläinen soutaja. Hän voitti kultaa perämiehellisessä kaksikossa vuoden 1924 kesäolympialaisissa Pariisissa ja sai siinä lisäksi pronssia vuoden 1920 kesäolympialaisissa Antwerpenissä.
Candeveau kilpaili yksikössä vuoden 1928 kesäolympialaisissa Amsterdamissa.
Édouard Artigas

| Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Maa:   Ranska> Miesten miekkailu. |
| --- | --- | --- | --- |
|  Kultaa | Lontoo 1948 | kalvan joukkuekilpailu |  |
Édouard José Artigas (26. helmikuuta 1906 Pariisi – 25. helmikuuta 2001 Antibes) oli ranskalainen kalpamiekkailija ja olympiavoittaja. Hänen seuransa oli US Métro.
Artigas osallistui Lontoon olympialaisiin 1948. Hän kuului Ranskan kultaa voittaneeseen kalpamiekkailujoukkueseen.
Maailmanmestaruuskilpailuissa Artigas sai kultaa Lissabonissa vuonna 1947 sekä henkilökohtaisessa että joukkuekilpailussa. Lisäksi hän sai hopeaa joukkuekilpailussa vuosina 1937, 1953 ja 1955.
World Demise

| World Demise Obituary |
| --- | --- | --- |

Studioalbumin tiedot
 Äänitetty : 1993–1994 Morrisound Recording, Tampa, Florida
 Julkaistu: 6. syyskuuta 1994
 Tuottaja(t): Scott Burns & Obituary
 Tyylilaji: death metal
 Kesto: 51.02
 Levy-yhtiö: Roadrunner Records
Obituaryn muut julkaisut
| The End Complete 1992 | World Demise 1994 | Back from the Dead 1997 |
World Demise on amerikkalaisen death metal -yhtye Obituaryn vuonna 1994 julkaisema albumi.
Kappaleet

Don't Care – 3.08
World Demise – 3.43
Burned In – 3.32
Redefine – 4.39
Paralyzing – 4.57
Lost – 3.59
Solid State – 4.38
Splattered – 4.15
Final Thoughts – 4.08
Boiling Point – 3.10
Set in Stone – 4.52
Kill for Me – 6.01
Vuoden 1998 uudelleenjulkaisun bonusraidat
Killing Victims Found – 5.05
Infected – 5.00 (Live)
Godly Beings – 2.01 (Live)
Body Bag – 5.59 (Live)
Kokoonpano

John Tardy – laulu
Allen West – kitarat
Trevor Peres – kitarat
Frank Watkins – basso
Donald Tardy – rummut
Arviot

Allmusic:
Aiheesta muualla

World Demise discogs.com -sivustolla
Albumi World Demise Encyclopaedia Metallum -sivustolla (englanniksi)
World Delirium

| World Delirium Feastem |
| --- | --- | --- |

Studioalbumin tiedot
 Äänitetty : syksy 2009 – kevät 2010
 Studio : Tuupa Records & Posti Studios
 Julkaistu: 15. tammikuuta 2011
 Tyylilaji: grindcore
 Kesto: 26.45
 Levy-yhtiö: Obscene Productions
Feastemin muut julkaisut
| Fear in Concrete 2008 | World Delirium 2011 | Avaritia Humanae 2013 |
World Delirium on Feastemin toinen studioalbumi, joka julkaistiin tammikuussa 2011.
Kappaleet

Redeemer – 1.16
The New Practice – 1.12
Nalka – 1.27
Dead Eyes – 1.39
I Create – 1.17
Lighter – 1.50
Pohjalta kuuluu – 0.37
Kahdella haulilla – 1.33
Fucktory – 3.42
The Lie – 1.33
Rahateuras – 0.46
Working Man Blues – 1.37
Momentary – 0.44
Trapped – 1.55
God's Perfect Creation – 1.34
Squeal – 1.15
Riot – 2.09
One More – 0.39
Kokoonpano

Pete – laulu
Olli – kitara
Antti – bassokitara
Pate – rummut
Tanja Lappalainen – valokuvat
Panu Posti – äänittäjä, miksaaja, masteroija
Asko Tuomaala – kansikuva
Arvostelut

Imperiumi.net:
Lammaszine: suopea
Aiheesta muualla

Albumi World Delirium Encyclopaedia Metallum -sivustolla (englanniksi)
Édouard Clarisse

Édouard "Eddy" Clarisse (s. 27. toukokuuta 1972) on mauritiuslainen entinen sulkapalloilija.
Clarisse voitti kaksinpelin Afrikan-mestaruuden ensimmäistä kertaa vuonna 1992, jolloin hän päihitti finaalissa eteläafrikkalaisen Anton Krielin. Hän osallistui kaksinpeliin samana vuonna myös Barcelonan olympialaisissa, joissa hän hävisi ensimmäisellä kierroksella. Atlantan olympialaisissa 1996 Clarisse oli mukana kaksinpelissä, nelinpelissä ja sekanelinpelissä, mutta putosi kaikissa heti ensimmäisen ottelun jälkeen.
Clarisse voitti toistamiseen Afrikan kaksinpelimestaruuden vuonna 1998, mutta hävisi MM-kilpailuissa 1999 ensimmäisellä kierroksella Ruotsin Tomas Viborgille. Clarisse oli MM-kisoissa 1999 mukana myös sekanelinpelissä, jossa hän ja Selvon Marudamuthu putosivat ensimmäisellä kierroksella ja nelinpelissä, jossa hän eteni Mike Adamsin kanssa toiselle kierrokselle saakka.
Clarisse sai vuoden 2000 Afrikan-mestaruuskilpailuista kaksi mitalia, pronssia kaksinpelistä ja kultaa nelinpelistä, jossa hän pelasi Denis Constantinin kanssa. Hän ja Constantin osallistuivat myös Sydneyn olympialaisten nelinpeliin samana vuonna, mutta hävisivät ensimmäisen ottelunsa brittiläisille Peter Knowlesille ja Julian Robertsonille.
Åsa Lindberg

Åsa Inga-Lill Lindberg (s. 12. huhtikuuta 1979 Turku) on suomalainen yleisurheilija. Hänen päälajeinaan olivat heittolajit; kuulantyöntö, moukarinheitto, kiekonheitto sekä keihäänheitto. Lindberg edusti Pargas Idrottsföreningiä ja viimeisten urheiluvuosiensa ajan hän valmensi itse itseään. Keihäänheitossa Lindberg on heittänyt ennätyksekseen 57,01 m vuonna 2003.
Yleisluistelun Euroopan-mestaruuskilpailut 1946

Pikaluistelun EM-kilpailut 1946 käytiin 2.–3. helmikuuta Trondheimissä. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.